OpenLLM-France/wikimedia huggingface dataset:
# Up in Flames

«Up in Flames» és una cançó de la banda britànica Coldplay pertanyent a l'àlbum Mylo Xyloto.
Martin va concebre la cançó durant les hores prèvies a l'actuació que van realitzar a l'iTunes Festival celebrat el 22 de juliol de 2011 a Londres. Algunes parts es van enregistrar entre bastidors del Roundhouse. Llavors fou enregistrada a correcuita per ser inclosa en la darrera versió de l'àlbum. De fet, fou la darrera cançó enregistrada pel disc i quan moltes de les cançons ja eren mesclades i masteritzades.
La primera interpretació en directe la van realitzar tot just una setmana després d'haver-se enregistrat a Austin (Estats Units). Llavors va esdevenir fixa en la llista de cançons interpretades durant la gira Mylo Xyloto Tour.

## Referències

* ↑ Daw, Robbie. «Watch Coldplay Debut “Up In Flames” In Austin» (en anglès). Idolator.com, 16-09-2011. [Consulta: 3 novembre 2017].
* ↑ Roffman, Michael. «Video: Coldplay debuts “Up In Flames”» (en anglès). ConsequenceOfSound.net, 16-09-2011. [Consulta: 3 novembre 2017].
# René Allendy

René Allendy (16è districte de París, 19 de febrer de 1889 - Montpeller, 12 de juliol de 1942) René Félix Eugène Allendy va ser un psicoanalista i homeòpata francès.

## Biografia

Va contraure una pneumònia a tres anys i va ser un xiquet malaltís, afligit de diftèria i altres mals greus. Bon estudiant, després de completar la secundària, va estudiar rus i suec i va obtenir el títol de metge per l'Escola de Medicina de París en 1912. Als pocs dies, es va casar amb Yvonne Nel-Dumouchel, que va ser la seua companya i ajudant fins a la seua mort, en 1935. Allendy es va casar llavors amb la seua cunyada, Colette.
En 1914 va ser mobilitzat per a la Primera Guerra Mundial, però se li va diagnosticar tuberculosi i va tornar a la vida civil. Va exercir la medicina en els hospitals de Léopold-Bellan i Saint-Jacques. En aquest últim va assajar una teràpia homeòpata de prevenció de la tuberculosi entre 1932 i 1939.
En 1922 va fundar en La Sorbona el Groupe d'études philosophiques et scientifiques pour l'examen des idées nouvelles, dedicat a la promoció de les novetats humanístiques i científiques. En 1924 es va sotmetre a anàlisis amb René Laforgue i va quedar capacitat per a exercir com psicoanalista. En 1926, junt amb la princesa Marie Bonaparte, protegida de Freud, va ser membre fundador de la Societat Psicoanalítica de París, de la qual va ser secretari entre 1928 i 1931.
La seua esposa, Yvonne, va ser tresorera del Théatre Alfred Jarry, d'Antonin Artaud, a la fi de la dècada de 1920. Anaïs Nin va ser pacient del Dr. Allendy al maig de 1932. També va analitzar a Antonin Artaud.

## Pensament

Com psicoanalista, Allendy es va mantenir dins del corrent ortodox freudiana, encara que no va ocultar la seua simpatia per algunes nocions proposades per Jung, com el inconscient col·lectiu. Interessat per l'alquímia, l'astrologia, el misticisme i la numerologia va estar pròxim al moviment surrealista i va iniciar diversos projectes de pel·lícules oníriques.

## Obres

* Les théories alchimiques dans l'histoire de la médecine (1912)
* La Psychanalyse et les Névroses (1924), con René Laforgue
* Les Rêves et leur Interprétation psychanalytique (1926)
* Le Problème de la destinée (1927)
* Orientations des idées médicales (1928)
* La Justice intérieure (1931)
* La Psychanalyse, doctrine et application (1931).
* Capitalisme et sexualité (1932), con su esposa Yvonne
* Essai sur la guérison (1934)
* Paracelse (Paracelso), le médecin maudit (1937)
* Rêves expliqués (1938)
* Aristote (Aristóteles) ou le complexe de trahison (1942)
* Journal d'un médecin malade (1944)
* Les constitutions psychiques' (2002), Editions L'Harmattan, ISBN 2-7475-2265-2

## Referències

* 1 2 3 «Allendy, René Félix Eugène (1889-1942)» (en (anglès)). International Dictionary of Psychoanalysis. [Consulta: 30 juliol].
# Eryosuchus

Eryosuchus és un gènere d'amfibi temnospòndil que va viure al Triàsic mitjà en el que actualment és el nord de Rússia.

## Referències

* The Age of Dinosaurs in Russia and Mongolia by Michael J. Benton, Mikhail A. Shishkin, David M. Unwin, and Evgenii N. Kurochkin. pàg. 35-59.
* Dinosaur Encyclopedia per Jayne Parsons
* Chinese Fossil Vertebrates per Spencer G. Lucas
# La Rota (Castell de l'Areny)

La Rota és una obra del municipi de Castell de l'Areny (Berguedà) inclosa en l'Inventari del Patrimoni Arquitectònic de Catalunya.

## Descripció

Construcció que segueix la tipologia clàssica de la masia. Estructurada en planta baixa i dos pisos d'alçada com a màxim. Està coberta a dues aigües amb teula àrab i el carener perpendicular a la façana de llevant. El parament és de pedres irregulars unides amb morter. Fou construïda a finals del segle xvii i ampliada al XVIII, quan s'annexe un cos quadrat cobert a dues aigües adossat a la façana de migdia, alhora que es tancava l'era amb un clos emmurallat i la construcció d'una pallissa. Les obertures són de petites dimensions, amb llindes de fusta repartides per totes les façanes.

## Història

La masia surt ja esmentada al fogatge de 1553, i s'anomena a Francesc Rogua. Està situada dins dels dominis de la baronia alta de la Portella, capbrevada el 1718.

## Referències

* 1 2 «La Rota». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Ióssif Ostrovski

Ióssif Ostrovski (rus: Иосиф Владимирович Островский) (Dniprò, 6 d'abril de 1934 - Ankara, 29 de novembre de 2020), nom complet amb patronímic: Ióssif Vladímirovitx Ostrovski, va ser un matemàtic soviètic ucraïnès.

## Vida i obra

Ostrovski va néixer a Dnipropetrovsk, però la seva família es va traslladar a Kramatorsk en acabar la Segona Guerra Mundial i va ser en aquesta vila on va fer la seva escolarització. Al finalitzar els estudis secundaris el 1951, va ingressar a la Universitat de Khàrkiv en la qual va obtenir el doctorat en matemàtiques el 1959 amb una tesi sobre funcions meromorfes sota la direcció de Borís Levin. Va ser un participant actiu del seminari d'anàlisi matemàtica que dirigia Levin a la universitat i, després, el va dirigir ell mateix.
Des de 1958 va ser professor de la universitat de Khàrkiv i el 1969, quan va ser contractat per l'Institut Verkin, va continuar donant classes a temps parcial fins al 1995. En aquest any va passar a ser professor de la universitat Bilkent d'Ankara (Turquia).
Ostrovski va publicar cinc llibres i més de cint-cinquanta articles científics. Els seus camps d'estudi van ser les funcions de variable complexa i la teoria de la probabilitat i procesos estocàstics.

## Referències

* ↑ Azarin et al., 2002, p. 189.
* ↑ Levin, 1996, p. xiii.
* ↑ Azarin et al., 2002, p. 190.
* ↑ Azarin et al., 2002, p. 191.

## Bibliografia

* Azarin, V.S.; Goldberg, A.A.; Ilinskii, A.I.; Marchenko, V.A.; Pastur, L.A.; Skrypnik, I.V.; Sodin, M.L.; Ulanovskii, A.M.; Feldman, G.M.; Khruslov, E.Ya.; Chistyakov, G.P. «Iosif Vladimirovich Ostrovskii (on his 70th birthday)» (en anglès). Russian Mathematical Surveys, Vol. 60, Num. 1(361), 2002, pàg. 189-192. DOI: 10.1070/RM2005v060n01ABEH000821. ISSN: 1468-4829.
* Editors «Иосиф Владимирович Островский (к восьмидесятилетию со дня рождения)» (en rus). Журнал математической физики, анализа, геометрии, Vol. 10, Num. 2, 2014, pàg. 257. ISSN: 1812-9471.
* Levin, B. Ya.. Lectures on Entire Functions (en anglès). American Mathematical Society, 1996. ISBN 0-8218-0282-8.

## Enllaços externs

* O'Connor, John J.; Robertson, Edmund F. «Ióssif Ostrovski» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Иосиф Владимирович Островский» (en rus). Institut Verkin de Física i Enginyeria de Baixa Temperatura. [Consulta: 19 gener 2024].
# Proasellus patrizii

Proasellus patrizii és una espècie de crustaci isòpode pertanyent a la família dels asèl·lids.

## Hàbitat

És una espècie demersal.

## Distribució geogràfica

Es troba a una cova a prop de Castelsardo (Sardenya, Itàlia).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 3 Catalogue of Life (anglès)
* ↑ SeaLifeBase (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ OoCities (anglès)
* ↑ Ketmaier, Argano, Cobolli, De Matthaeis i Messana, 2001. A systematic and biogeographical study of epi- and hypogean populations of the Proasellus species group from Sardinia, central Italy and Jordan: allozyme insights. Journal of Zoological Systematics and Evolutionary Research, 39: 53–61.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* BioLib (anglès)
# Moenkhausia hasemani

Moenkhausia hasemani és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,5 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Tapajós (Brasil).

## Referències

* ↑ Eigenmann, C. H. 1903. New genera of South American fresh-water fishes, and new names for old genera. Smithson. Misc. Collect. v. 45: 144-148.
* ↑ BioLib (anglès)
* ↑ Eigenmann, C. H. 1917. The American Characidae (Part 1). Memoirs of the Museum of Comparative Zoology v. 43 (pt 1): 1-102, 16 pls.
* ↑ «Moenkhausia hasemani». Catalogue of Life. (anglès) (anglès)
* 1 2 3 FishBase (anglès)
# Rupit

* Per a altres significats, vegeu «Pit-roig».
Rupit és una vila del terme de Rupit i Pruit, a la zona natural de les Guilleries/ Collsacabra adscrit oficialment a la comarca d'Osona. Ambdós eren dins del terme del castell de Fàbregues i posteriorment del castell de Rupit, propietat inicial dels vescomtes d'Osona-Cardona.
El nom de Rupit deriva del llatí Rupes, en referència a la gran roca on es recolza el castell, construït l'any 1000, origen de la vila i del nucli al voltant del qual aquesta va anar creixent. El moment de màxima esplendor de la vila fou entre els segles xvi i xviii. Les cases de pedra i els carrers estrets d'aquest període es conserven en l'actualitat. Els elements constructius més característics de la vila són: el carrer de Fossar, el carrer Barbacana on es troba la Casa de la Ferreria; el pont penjant i el medieval; l'església parroquial de Sant Miquel, erigida possiblement entre els segles xiii i xiv, coronada per la torre campanar, treballada en pedra entre els anys 1786 i 1789, i l'ermita de Santa Magdalena.
# Up The Bracket

Up the Bracket és l'àlbum de debut del grup de rock britànic The Libertines, publicat l'octubre de 2002. Està produït per Mick Jones, antic membre del grup The Clash. El nom de l'àlbum Up the Bracket, que en argot vol dir cop de puny al coll, fa referència a una frase utilitzada pel còmic britànic Tony Hancock al programa de televisió Hancock's Half Hour. El setmanari musical NME va elaborar una llista amb els millors àlbums britànics de la història i va situar Up the Bracket en desena posició. A més, també el va nomenar segon millor àlbum de la dècada.

## Llista de cançons

Totes les lletres escrites per Pete Doherty i Carl Barât.
* La cançó What a Waster es va incloure en els llançaments de l'àlbum als Estats Units, al Japó i a Austràlia, i en el rellançament al Regne Unit.
* La cançó Mockingbird es va incloure en els llançaments de l'àlbum als Estats Units i al Japó.
* La cançó Mayday es va incloure en el llançament de l'àlbum a Austràlia.

## Referències

* ↑ Phares, Heather. «Up the Bracket» (en angès). allmusic.com. [Consulta: 29 gener 2012].
* ↑ Carr, Eric. «Up the Bracket» (en angès). pitchfork.com. [Consulta: 29 gener 2012].
* ↑ Begrand, Adrien. «Up the Bracket» (en angès). popmatters.com. [Consulta: 29 gener 2012].
* ↑ Christgau, Robert. «Up the Bracket» (en angès). robertchristgau.com. [Consulta: 29 gener 2012].
* ↑ Klosterman, Chuck. «Up the Bracket» (en angès). spin.com. [Consulta: 29 gener 2012].
* ↑ «NME's best British album of all time revealed» (en angès). NME. [Consulta: 29 gener 2012].
* ↑ «The Top 100 Greatest Albums of the Decade» (en angès). NME. [Consulta: 29 gener 2012].
# Can Pau Moliner

Can Pau Moliner és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (20x7) coberta (la part més antiga) a dues vessants amb el carener perpendicular a la façana situada a migdia, i una part més nova (finals del segle passat) coberta a una vessant que desguassa a migdia. Consta de planta i primer pis. La façana principal presenta a la planta un portal central d'arc rebaixat de totxo, un finestral, un portal lateral d'arc rebaixat de totxo, que dona on antigament hi hagué la cuina i un cos de corts adossat a la façana O, el qual consta d'una espiera, un portal d'arc rebaixat de totxo i tres finestres, i un afegit de totxana més a l'O; el primer pis presenta dos balcons moderns laterals, i dos grans finestrals. La façana presenta tan sols una finestra al primer pis. La façana E presenta a la planta tres finestrals, i al primer pis dues finestres, una de les quals és de gres vermell amb ampit motllurat, i un balcó modern.

## Història

Masia situada a peu de camí ral construïda a la segona meitat del segle xix, època en què el municipi experimentà el seu màxim increment demogràfic. El cens de 1860, el més alt de la seva història, dona la xifra de 1188 habitants.

## Referències

* 1 2 «Can Pau Moliner». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Sofapaka Football Club

El Sofapaka Football Club és un club de futbol kenyà de la ciutat de Nairobi. El nom del club en suahili significa: Sote kama Familia kwa Pamoja Kuafikia Azimio Nosaltres com a família junts per aconseguir un gol.

## Palmarès

* Campionat de Kenya de Futbol:
       2009
* Copa del President de Kenya:
       2007, 2010, 2014
* Supercopa kenyana de futbol:
       2010, 2011

## Referències

* ↑ Sofapaka history
* ↑ «Kenya – List of champions». RSSSF.
* ↑ «Kenya – List of Cup Winners». RSSSF.
# Bajerovce

Bajerovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1366.
# Iújnaia Serguéievka

* Per a altres significats, vegeu «Serguéievka».
Iújnaia Serguéievka (en rus: Южная Сергеевка) és un poble del krai de Primórie, a l'Extrem Orient de Rússia, que el 2018 tenia 158 habitants. Pertany al districte rural de Partizanski.

## Referències

* ↑ Официальный сайт администрации Партизанского района
# Psalidoprocne

Psalidoprocne és un dels gèneres d'ocells, de la família dels hirundínids (Hirundinidae).
Els seus membres estan àmpliament distribuïts per l'Àfrica subsahariana.
Aquestes orenetes són conegudes en anglès com a «saw wings» (ales de serra) perquè tenen la vora exterior de la ploma primària de l'ala rugosa.
L'última part del seu nom científic és una referència a la filla gran del rei Pandió d'Atenes, Procne, que es convertí en oreneta després d'enganyar el seu marit abusador.

## Taxonomia

Segons la classificació del Congrés Ornitològic Internacional (versió 13.2, 2022), aquest gènere conté 5 espècies:
* Psalidoprocne nitens - oreneta cuaquadrada.
* Psalidoprocne fuliginosa - oreneta bruna.
* Psalidoprocne albiceps - oreneta capblanca.
* Psalidoprocne pristoptera - oreneta negra.
* Psalidoprocne obscura - oreneta fanti.

## Referències

* 1 2 «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 606. ISBN 978-84-16728-37-4.
* ↑ Perrins, Christopher. The New Encyclopedia of Birds. Londres: Oxford University Press, 2004.
* ↑ Jobling, James A. The Helm Dictionary of Scientific Bird Names. Londres: Christopher Helm, 2010, p. 317. ISBN 978-1-4081-2501-4.
# Juan Daniel Forlín

Juan Daniel Forlín (Reconquista, Santa Fe, Argentina, 10 de gener de 1988) és un futbolista argentí que ha jugat pel Reial Oviedo, després d'haver jugat al RCD Espanyol fins al 2013.
La seva posició dins del rectangle de joc és la de defensa central, tot i que també ocupa la demarcació de mig centre defensiu.
Va arribar a l'Espanyol procedent de Boca Juniors l'estiu del 2009, i fou traspassat el juliol de 2013 a l'Al-Rayyan SC per dos milions d'euros.
| Club | País | Any |
| Boca Juniors | Argentina | 2006 - 2009 |
| Reial Madrid Castella (cedit) | Espanya | 2008 - 2009 |
| RCD Espanyol | Espanya | 2009 - 2013 |
| Al-Rayyan SC | Qatar | 2013 |
| Boca Juniors (cedit) | Argentina | 2014 |
| Al-Rayyan SC | Qatar | 2015 |
| Querétaro FC | Mèxic | 2015 - 2017 |
| Reial Oviedo | Espanya | 2017 - |

## Enllaços externs

* Fitxa a fútbol-talentos.es

## Referències

* ↑ «El Espanyol confirma el fichaje de Juan Forlín» (en castellà). Marca, 25-08-2009. [Consulta: 28 agost 2009].
* ↑ «Madrid maintain perfect start». ESPN Soccernet, 12-09-2009. Arxivat de l'original el 8 de desembre 2011. [Consulta: 15 novembre 2011].
* ↑ «Espanyol win at Depor». ESPN Soccernet, 25-09-2009. Arxivat de l'original el 15 de juliol 2012. [Consulta: 15 novembre 2011].
# Unió Islàmica Ajnad al-Xam

La Unió Islàmica d'Ajnad al-Sham (àrab: الاتحاد الإسلامي لأجناد الشام, al-Ittiḥād al-Islāmī li-Ajnād ax-Xām, ‘Unió Islàmica de Soldats del Xam’) és una aliança de grups islamistes activa durant la Guerra civil siriana. Es va formar el 2 de desembre de 2013. L'organització va expressar el seu suport a les conferències de pau de Ginebra II.

## Composició

* Brigades del-Habib al-Mustafa
* Reunió d'Amjad al-Islam
* Brigades i Batallons de Sahaba
* Batallons de Shabab al-Houda
* Brigada de Der al-Asima

## Vegeu també

* Llista de grups armats de la Guerra civil siriana

## Referències

* ↑ «Syrian opposition says to attend talks, backed by rebel fighters» (en anglès). Reuters, 18-01-2014. [Consulta: 24 abril 2014].

## Enllaços externs

* Canal de Youtube de Ajnad al-Sham(àrab)
# Cal Ferrer (Viladrau)

Cal Ferrer és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (14x5) coberta a dues vessants amb el carener perpendicular a la façana situada a migdia. Consta de planta, primer pis i presenta una altra casa, Can Ponet (9x5), adossada al sector nord.
La façana principal presenta a la planta un portal rectangular amb barbacana i llinda datada (1717) a ponent i una finestra rectangular i un portal de garatge al llevant. El primer pis presenta cinc finestres. La façana a llevant presenta un cos cobert adossat amb una finestra; al sector de Can Ponet presenta un cobert i un portal a la planta, i un gran finestral al primer pis. La façana nord és cega i té Can Ponet adossat al llevant. La façana occidental està parcialment adossada al pendent del terreny, i presenta un portal i una finestra amb emmarcaments de granit a la planta (Can Ponet), i una altra a Cal Ferrer; al primer pis dues finestres una a cada habitatge.

## Història

Masia del segle xviii pertanyent al barri de les Paitides, on des del 1681 consta l'existència de cases de pagesos i entre elles algun menestral o paraire en aquest barri del poble, vers el mas Martí. Aquest any apareix esmentat com lloc de "les partidas"; "partida" voldria dir en aquest cas, peces de terra o feixes, que se separarien de la propietat del Martí i algunes potser del Pujolar. La creació d'aquest barri té a veure amb el fort creixement de la població al llarg del segle xvii. Els actuals propietaris no mantenen la cognominació d'origen.

## Referències

* 1 2 «Cal Ferrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Cirrhitichthys guichenoti

Cirrhitichthys guichenoti és una espècie de peix pertanyent a la família dels cirrítids.

## Descripció

* Pot arribar a fer 12 cm de llargària màxima.

## Hàbitat

És un peix marí, associat als esculls i de clima tropical.

## Distribució geogràfica

Es troba a l'Índic occidental: Maurici.

## Observacions

És inofensiu per als humans.

## Referències

* ↑ Bleeker, P., 1857. Achtste bijdrage tot de kennis der vischfauna van Amboina. Acta Soc. Sci. Indo-Neerl. v. 2: 1-102.
* ↑ «Entrada a uBio» (en anglès). [Consulta: 8 abril 2020].
* ↑ Sauvage, H. E., 1880. Description de quelques poissons de la collection du Muséum d'histoire naturelle. Bulletin de la Société philomathique de Paris (7th Série) v. 4: 220-228.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Cornic, A., 1987. Poissons de l'Ile Maurice. Editions de l'Océan Indien, Stanley Rose Hill, Maurici. 335 p.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Heemstra, P.C., K. Hissmann, H. Fricke i M.J. Smale, 2006. Fishes of the deep demersal habitat at Ngazidja (Grand Comoro) Island, Western Indian Ocean. South African J. Sci. 102:444-460.
* ↑ Letourneur, Y., P. Chabanet, P. Durville, M. Taquet, E. Teissier, M. Parmentier, J.-C. Quéro i K. Pothin, 2004. An updated checklist of the marine fish fauna of Reunion Island, south-western Indian Ocean. Cybium 28(3):199-216.
* ↑ Taquet, M. i A. Diringer, 2007. Poissons de l'Océan Indien et de la Mer Rouge. Éditions Quæ, Versalles, França.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Eschmeyer, William N., 1990: Catalog of the Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Randall, J.E., 1980. Notes on the Indian Ocean hawkfishes Cirrhitichthys bleekeri and Cirrhitichthys guichenoti (Pisces: Cirrhitidae). Matsya 6:1-8.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Bad Arolsen

Bad Arolsen és un municipi de l'estat federat alemany de Hessen. El 2020 tenia 15.571 habitants.
El primer esment escrit data del 1131, quan s'hi va fundar al monestir Aroldessen de les monges agustinianes. De 1655 fins a 1918, la ciutat va ser la residència dels comtes i prínceps de Waldeck-Pyrmont i després la capital de l'estat lliure de Waldeck. El 1929, va de perdre la independència després de ser annexada per Prússia.
De l'autumne 1943 fins al fi de la dictadura feixista nazi el 1945 hi havia una extensió del camp de concentració de Buchenwald. Presoners hi van ser empleat per la renovació dels edificis de l'Escola de Gestió del Schutzstaffel (SS) o per servir a la cuina o als camps de conreu. Hi explotaven fins a 123 persones, principalment menestrals, que venien de Bèlgica, França, Itàlia, Iugoslàvia, Lituània, Luxemburg, Polònia i els Països Baixos.

## Llocs d'interès

* Arxius Arolsen, amb més de 55 milions de documents i objectes, un dels arxius sobre els crims i les víctimes del nazisme més gros del món.
* El palau residencial de la nissaga dels Waldeck-Pyrmont

## Referències

* ↑ «Arolsen». Gran enciclopèdia Catalana. Grup enciclopèdia. [Consulta: 17 juny 2022].
* ↑ «Residenzschloss Arolsen» (en alemany). Ajuntament d'Arolsen. [Consulta: 17 juny 2022].
* ↑ «Arolsen, KZ-Außenkommandos, Kaserne» (en alemany). Topografie des Nationalsozialismus in Hessen. Landesgeschichtlichers Informationssystem Hessen. [Consulta: 17 juny 2022].
* ↑ Zaldivar, Elías «L'«arxiu secret de Hitler» arriba a Israel». Diari de Griona, 24-08-2007.